b'\n_START_ARTICLE_\nHabemvs papam\n_START_PARAGRAPH_\nAng Habemvs Papam o Habemus Papam (Tagalog: "Mayroon na t\xc3\xa1yong Papa") ay isang pagbating sinasabi sa Wikang Latin ng Cardinal Protodeacon, ang nakatataas na Cardinal Deacon,upang ipahiwatig ang pagkahalal ng panibagong Romano Katolikong papa._NEWLINE_Ang anunsiyo ay binibigay mula sa gitnang balkonahe ng Basilika ni San Pedro sa Lungsod ng Vaticano. Pagkatapos ng anunsiyo, ang bagong Papa ay ipakikilala at ibibigiay niya ang kaniyang unang Urbi et Orbi.\n_START_SECTION_\nBagong Papa\n_START_PARAGRAPH_\nTradisyon sa na isigaw, o batiin ang mga manununghay sa loob at labas ng Lungsod ng Batikano sa pamamagitan ng katag\xc3\xa1ng ito nang ipaal\xc3\xa1m ang pagkakahirang o pagkakahalal ng bagong Obispo ng Roma. Gayunpaman, bago mabati ang buong mundo ng naturang kataga, nalalaman na ng mga taong nasa Plaza ng San Pedro ang resulta ng Kongklabe\xe2\x80\x93ang pagtitipon ng mga kardin\xc3\xa1l kung saan inihahalal ang Papa\xe2\x80\x93sa pamamagitan ng kulay ng usok mula sa Kapilyang Sistino. Kapag itim ang usok, wala pang naihahalal, samantalang puting usok saliw ng mga kampana ang siyang hudyat ng pagpili ng bagong Papa.\n_START_SECTION_\nAnyo\n_START_PARAGRAPH_\nSumusunod ang anyo ng pagbababatid sak\xc3\xa1ling mahalal ang isang kardinal:_NEWLINE_Annuntio vobis gaudium magnum:_NEWLINE_Habemus Papam!_NEWLINE_Eminentissimum ac reverendissimum Dominum,_NEWLINE_Dominum [Unang Ngalan] Sanct\xc3\xa6 Roman\xc3\xa6 Ecclesi\xc3\xa6 Cardinalem [Apelyido],_NEWLINE_Qui sibi nomen imposuit [Pangalang Pampapa]._NEWLINE_Sa Tagalog:_NEWLINE_Ipinababatid ko sa inyo ang isang dakilang kasayahan:_NEWLINE__NEWLINE_Mayroon na t\xc3\xa1yong Papa!_NEWLINE__NEWLINE_Ang siyang karingal-ringal at kagalang-galangang na Panginoon,_NEWLINE__NEWLINE_Si Poong [Unang Ngalan] Kardinal ng Banal na Simbahang Katolika [Apelyido],_NEWLINE__NEWLINE_Na ipinipili para sa sarili ang ngalang [Pangalang Pampapa]._NEWLINE_Nang maihalal si Benedicto XVI noong ika-19 ng Abril, 2005, pinagunahan ni Kardinal Jorge Medina Est\xc3\xa9vez ang pagbabat\xc3\xadd ng mga pagbati sa iba\'t ibang mga wika:_NEWLINE_Fratelli e sorelle carissimi. (Italyano) Querid\xc3\xadsimos hermanos y hermanas. (Kastila) Bien chers fr\xc3\xa8res et s\xc5\x93urs. (Pranses) Liebe Br\xc3\xbcder und Schwestern. (Alem\xc3\xa1n) Dear brothers and sisters. (Ingles)'